**SKOLĒNU PAŠPĀRVALDES NOLIKUMS.**

**I. Vispārīgie jautājumi**

1. Lēdmanes pamatskolas (turpmāk tekstā - Skolas) skolēnu pašpārvalde (turpmāk tekstā - Pašpārvalde) līdzdarbojas skolas darba organizēšanā.
2. To pēc savas iniciatīvas veido izglītojamie (turpmāk tekstā - skolēni) ar skolas pedagogu un direktores atbalstu. Skolēnu pašpārvalde darbojas saskaņā ar tās nolikumu un demokrātijas principiem.
3. Pašpārvaldi izveido skolēni, lai pārstāvētu un aizstāvētu skolēnu intereses, sekmētu Skolas sabiedriskās dzīves veidošanos un veicinātu mācību procesa efektivitāti.
4. Pašpārvalde savā darbībā ievēro Pašpārvaldes nolikumu, Skolas nolikumu un Skolas iekšējās kārtības noteikumus. Pašpārvaldes nolikumu apstiprina skolas direktore.
5. Pašpārvaldei var būt sava simbolika un atribūtika.

**II. Skolēnu pašpārvaldes darbības mērķis:**

Panākt skolēnu un izglītības iestādes administrācijas interešu saskaņošanu un skolēnu aktīvu iesaistīšanos audzināšanas darbā, mācību procesā un sabiedriskā darba organizēšanā atbilstošo iemaņu un prasmju apgūšanā.

**III. Skolēnu pašpārvaldes galvenie uzdevumi:**

1. Sadarbošanās ar skolas vadību un skolotājiem abpusēji nozīmīgos jautājumos.
2. Svarīgu lēmumu pieņemšana kopā ar skolas administrāciju un vecāku padomi.
3. Skolas tradīciju kopšana
4. Pasākumu organizēšana
5. Skolēnu priekšlikumu apkopošana un to īstenošana izglītības iestādes sabiedriskās dzīves veidošanā.
6. Katram Skolēnu pašpārvaldes loceklim jāinformē sava klase par sēdēs nolemto.

**IV. Pašpārvaldes darbības organizācija un sastāvs:**

1. Pirmajā mācību gada nedēļa katra klase izvirza Skolēnu Pašpārvaldes pārstāvjus.
2. Pirmajā Pašpārvalde sēdē atklātās vēlēšanās notiek komiteju vadītāju ievēlēšana, dodot iespēju kandidēt jebkuram Pašpārvaldes pārstāvim.
3. Pārējie pārstāvji pēc pašu interesēm vai Pašpārvaldes ieskatiem tiek sadalīti komitejās un darbojas komiteju vadītāju komandā:
4. Prezidente
5. Prezidentes palīdze
6. Sporta ministrs
7. Palīgi
8. Kultūras ministre
9. Palīgi
10. Pašpārvaldes sēdes notiek regulāri 1 riezi nedēļā

**V. Pašpārvaldes tiesības un pienākumi:**

**Pašpārvaldei ir tiesības**:

1. organizēt Skolēnu pašpārvaldes darbību atbilstoši savam nolikumam, Skolas nolikumam un iekšējās kārtības noteikumiem;
2. piedalīties Skolas darba plānošanā;
3. iesniegt priekšlikumus Skolas administrācijai, Skolas pedagoģiskajai padomei, Skolas padomei par mācību un audzināšanas darba uzlabošanu;
4. izteikt Skolēnu pašpārvaldes viedokļus, lēmumus, kā arī noteiktā kārtībā izplatīt informāciju Skolā;
5. saņemt finansiālu un cita veida atbalstu;
6. izvirzīt vai ievēlēt pārstāvjus attiecīgajā reģionālajās skolēnu pašpārvaldēs.
7. deleģēt pārstāvi Skolas padomē;
8. iesniegt priekšlikumus grozījumu izdarīšanai Pašpārvaldes nolikumā;
9. bez ierobežojuma izteikt Pašpārvaldes viedokļus, lēmumus, kā arī izplatīt informāciju Skolā, šim nolūkam izmantojot noteiktu vietu (ziņojuma dēli) vai Skolas avīzi.
10. saņemt informāciju par Skolas padomē pieņemtajiem lēmumiem.

**Pašpārvaldes pienākumi ir:**

1. regulāri informēt skolēnus par Pašpārvaldes darbību, Pašpārvaldes pieņemtajiem lēmumiem un to izpildi;
2. regulāri informēt Skolas administrāciju par Pašpārvaldē pieņemtajiem lēmumiem;
3. atbalstīt Skolas administrāciju un pedagogus izglītības iestādes iekšējās kārtības noteikumu un Skolas iekšējo normatīvo noteikumu ievērošanas nodrošināšanā.